ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน(ฉบับที่ ๒)พ.ศ. ๒๕๕๔ ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔ ลงวันที่ ๕ สิงหาคม พ.ศ. ๒๕๕๔กำหนดให้เรียกหลักประกันอากรสำหรับการนำเข้าสินค้าดังกล่าวเป็นระยะเวลา ๙๐ วันนับตั้งแต่วันที่ ๒๐ สิงหาคม พ.ศ. ๒๕๕๔ เป็นต้นไป ซึ่งจะครบกำหนดในวันที่ ๑๗พฤศจิกายน พ.ศ. ๒๕๕๔ นั้นบัดนี้คณะกรรมการพิจารณาการทุ่มตลาดและการอุดหนุนได้มีมติเมื่อวันที่ ๑๕ พฤศจิกายน พ.ศ.๒๕๕๔ ให้ขยายระยะเวลาการเรียกหลักประกันอากรออกไปอีก ๙๐ วันเนื่องจากพฤติการณ์มีเหตุอันควรเชื่อว่าในชั้นที่สุดอาจต้องมีการเรียกอากรตอบโต้การทุ่มตลาดตั้งแต่ก่อนวันใช้บังคับมาตรการชั่วคราวตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและเพื่อประโยชน์ต่ออุตสาหกรรมส่งออกจึงให้ยกเว้นการเรียกหลักประกันอากรสำหรับสินค้าดังกล่าวที่นำเข้ามาเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากรอาศัยอำนาจตามความในมาตรา ๗ มาตรา ๓๑ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน(ฉบับที่ ๒) พ.ศ. ๒๕๕๔ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ขยายระยะเวลาการเรียกหลักประกันอากรตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนพ.ศ. ๒๕๕๔ ลงวันที่ ๕ สิงหาคม พ.ศ. ๒๕๕๔ จากกำหนดเดิมออกไปอีกเป็นระยะเวลา ๙๐ วันข้อ ๔ ให้กรมศุลกากรยกเว้นการเรียกหลักประกันอากรจากการนำเข้าสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนซึ่งเจือโบรอนตั้งแต่ร้อยละ๐.๐๐๐๘ ขึ้นไป มีความหนาตั้งแต่ ๐.๙ ถึง ๕๐.๐ มิลลิเมตร และความกว้าง ๑๐๐ ถึง ๓,๐๔๘ มิลลิเมตร ภายใต้พิกัดอัตราศุลกากรประเภทที่ ๗๒๒๕.๓๐.๐๐ ๗๒๒๕.๔๐.๐๐๗๒๒๖.๙๑.๑๐ และ ๗๒๒๖.๙๑.๙๐ที่มีแหล่งกำเนิดจากสาธารณรัฐประชาชนจีนตามบัญชีแนบท้ายประกาศนี้สำหรับการนำเข้ามาในราชอาณาจักรเพื่อการส่งออกในกรณีดังต่อไปนี้(๑)ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓)ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ ในการดำเนินการยกเว้นการเรียกหลักประกันอากรให้ปฏิบัติตามหลักเกณฑ์ วิธีการ และเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าวแล้วแต่กรณีโดยอนุโลมประกาศณ วันที่ ๑๖ พฤศจิกายน พ.ศ. ๒๕๕๔ภูมิ สาระผลรัฐมนตรีช่วยว่าการกระทรวงพาณิชย์รักษาราชการแทนรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชีแนบท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน (ฉบับที่ ๒) พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๒ พฤศจิกายน๒๕๕๔ณัฐพร/ผู้ตรวจ๒๘ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๘ ง/หน้า ๑๔/๑๗ พฤศจิกายน ๒๕๕๔